Juni

Juni (jun) šesti  je mjesec godine po julijanskom i gregorijanskom kalendaru i drugi je od četiri mjeseca koji traje 30 dana a treći od pet mjeseci koji je kraći od 31 dana.

Juni sadrži ljetni solsticij na sjevernoj hemisferi, dan sa najviše dnevnih sati, i zimski solsticij na južnoj hemisferi, dan sa najmanje dnevnih sati (isključujući polarne regije u oba slučaja). Juni na sjevernoj hemisferi je sezonski ekvivalent decembra na južnoj hemisferi i obrnuto. Na sjevernoj hemisferi početak astronomskog ljeta je 21. juni (meteorološko ljeto počinje 1. juna). Na južnoj hemisferi meteorološka zima počinje 1. juna.Holidays and Lore, Spells, Rituals and Meditations  str. 111

Početkom juna, sunce izlazi u sazvježđu Bika; krajem juna sunce izlazi u sazvježđu Blizanaca. Međutim, zbog precesije ekvinocija, juni počinje suncem u astrološkom znaku Blizanaca, a završava se suncem u astrološkom znaku Raka.

Juni je vjerovatno nazvan po Junoni, starorimskoj boginji braka i domaćinstva. U bosanskom jeziku se koristi i slavenski naziv lipanj, nazvan po lipama koje tada cvjetaju.

 Etimologija i historija 
Latinski naziv za juni je Junius. Ovidije nudi više etimologija za ime u Fastima, pjesmi o rimskom kalendaru. Prvi je da je mjesec nazvan po rimskoj boginji Juno, boginji braka i ženi vrhovnog božanstva Jupitera; drugi je da ime dolazi od latinske riječi iuniores, što znači "mlađi", za razliku od maiores ("stariji") po kojem se prethodni mjesec maj (Maius) može nazvati.Ovid, Fasti VI.1–88; H.H. Scullard, Festivals and Ceremonies of the Roman Republic (Cornell University Press, 1981), str. 126. Drugi izvor tvrdi da je juni nazvan po Lucius Junius Brutus, osnivaču Rimske republike i pretku rimskog roda Junija.

U starom Rimu, period od sredine maja do sredine juna smatran je nepovoljnim za brak. Ovidije kaže da je konsultovao Flaminicu Dialis, Jupiterovu vrhovnu sveštenicu, o određivanju datuma za vjenčanje svoje kćerke, i da mu je savjetovano da sačeka do 15. juna.Scullard, Festivals and Ceremonies, str. 126. Plutarh, međutim, implicira da je cijeli mjesec juni bio povoljniji za vjenčanja od maja.Karen K. Hersch, The Roman Wedding: Ritual and Meaning in Antiquity (Cambridge University Press, 2010), str. 47.

Određene kiše meteora se dešavaju u junu. Arijetidi se događaju od 22. maja do 2. jula svake godine, a vrhunac dostižu 7. juna. Beta Tauridi od 5. juna do 18. jula. June bootids se događaju otprilike između 26. juna i 2. jula svake godine.

Starorimski praznici
Po kalendaru starog Rima, festival Ludi Fabarici održavao se 29. maja – 1. juna, Kalendae Fabariae održavan je 1. juna, Festival u Belloni održavan je 3. juna, Ludi Piscatorii 7. juna, a Vestalia od 7. do 15. juna. Rosalia je održavana 20. juna. Sekularne igre su se održavale otprilike svakih 100 godina u maju ili junu. Ovi datumi ne odgovaraju modernom gregorijanskom kalendaru.

 Reference 

 Vanjski linkovi